Castréninkatu

Profiili
Castréninkatu on noin 600 metriä pitkä. Se alkaa Ensi linjan risteyksestä Helsingin Kaupunginteatterin takaa ja kulkee hieman mutkitellen koilliseen Kaarlenkadulle. Castréninkadun kanssa risteävät kadut lounaasta koilliseen:

Ensi linja
Toinen linja
Kolmas linja
Wallininkuja
Neljäs linja
Kirstinkatu
Läntinen Papinkatu
Papinkuja
Kaarlenkatu

Lounaassa Castréninkatu rajoittuu puistoihin ja entisen Sokeainkoulun kortteliin.Herrasväen ja työläisten kaupunki, s. 98 Suuri osa Castréninkadun asuinkerrostaloista on Kalliolle tunnusomaista 1950- ja 1960-luvun rakennuskantaa. Castréninkadun vanhimmat talot sijaitsevat kadun itäisimmässä päässä korttelissa 326: vuonna 1929 valmistunut Castréninkatu 30 on A. H. Gunnar Aspelinin ja Arvi Niiniluodon käsialaa. Suomen Pelastusarmeijan talo (A. Kalma, 1937) sijaitsee samassa korttelissa.Herrasväen ja työläisten kaupunki, s. 198 Castréninkadun varrella sijaitsevat niin ikään Kallion kirkon (Lars Sonck, 1912) puisto ja Helsingin kaupungin pelastuslaitoksen kortteli.

Aiemmin Castréninkatua reunustivat kaksikerroksiset puutalot. Viimeisimpiä puutalokauden edustajia oli Castréninkatu 13, johon valmistui nykyinen kerrostalo vuonna 1982.Puutalojen Kallio, s. 41 Toisen linjan ja Castréninkadun risteyksessä sijaitsee puutalokauden muistona Ernst Lodeniuksen piirtämä kulmatornillinen puutalo vuodelta 1893.

Lähteet

Nenonen, Katri, Toppari, Kirsi: Herrasväen ja työläisten kaupunki - Helsingin vanhoja kortteleita 2, Sanoma 1983, 
Auvinen, Jari: Puutalojen Kallio, Helsinki: Kustantaja Laaksonen, 2010, 

Viitteet

 Aiheesta muualla 

Luokka:Helsingin kadut
Luokka:Kallio